Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 114/12/6603	Brezno, 4.7.2012
EEČ : 2-46-62-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
od konca septembra 2011 do 06.10.2011 v Pohorelej z domu na Ul. XXXXX spoločne s XXXXX odcudzil 4 ks elektromotorov s rôznymi výkonmi, šrotovník domácej výroby, 6 káblov dĺžky 20-80 m na 380 V, najmenej 4 kotúčové píly so zapekaným kovom, jedna z nich určená na rezanie dosiek tzv. hanibalka, sadu závitníkov a očiek, menšiu gola sadu, rôzne náradie, nožnice na strihanie drevín, antikorový riad, ovčie rúna, gauč, 2 kreslá, skrinku z červeného smreka na topánky, 14-16 ks parohov - zhodov, 10 ks jeleních lebiek z hliníka, drôt na pletivo dĺžky najmenej 100 m  kuchynské roboty, mixéry, 2 kufríkové sady  nožov, sadu nožov v kotúčovom papieri a dýky, čím spoločne spôsobili XXXXX škodu vo výške 1.557,30 €,

lebo je nepochybné, že skutok nespáchal obvinený
Odôvodnenie:
	Vyšetrovateľ OR PZ OKP Brezno uznesením č. ORP-405/OVK-BR-2011 zo dňa 17. 02. 2012 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX a XXXXX za prečin krádeže podľa § 212 ods. 1 Tr. zák. spolupáchateľstvom podľa § 20 Tr. zák. na tom skutkovom základe, ako je uvedené vo výrokovej časti tohto uznesenia.

	Uznesením č. ORP-405/OVK-BR-2011 zo dňa 01.03.2012 bola trestná vec obvineného XXXXX vylúčená zo spoločného konania s trestnou vecou obvineného XXXXX pre uvedený prečin krádeže podľa § 212 ods. 1 Tr. zák. spolupáchateľstvom podľa § 20 Tr. zák. a je vedená pod č. k. ORP-79/OVK-BR-2012. 

	V priebehu skráteného vyšetrovania vyšetrovateľ za účelom zistenia skutkového stavu v rozsahu potrebnom pre rozhodnutie vypočul obvineného XXXXX v konaní pod č. ORP-405/OVK-BR-2011, XXXXX, v konaní pod č. ORP-79/OVK-BR-2012, zabezpečil ich vzájomnú konfrontáciu, vypočul svedka - poškodeného XXXXX a svedka XXXXX a v konaní č. ORP-79/OVK-BR-2012 v procesnom postavení svedka vypočul aj XXXXX. Opatrením podľa § 141 ods. 1 Tr. por. pribral za účelom určenia hodnoty odcudzených vecí do konania znaleckú organizáciu XXXXX na vypracovanie odborného vyjadrenia. 
	
	Na základe vyššie uvedených procesných úkonov najmä výpovede obvineného XXXXX ako aj XXXXX a ich vzájomnej konfrontácie bolo bez ďalších pochybností zistené, že skutok ako taký sa stal, ale že sa ho nedopustil dôvodne podozrivý XXXXX.

	Jeho trestné stíhanie bolo vedené na základe skutočností, ktoré vo svojej výpovedi dňa 16.02.2012 uviedol do zápisnice o výsluchu obvineného v konaní pod č. ORP-405/OVK-BR-2011 XXXXX. Z jeho výpovedí bolo zrejmé, že predmety uvedené vo výrokovej časti uznesenia o vznesení obvinenia odcudzil spolu s XXXXX. Následne vo svojej výpovedi dňa 01.03.2012 opäť v konaní č. ORP-405/OVK-BR-2011 už do istej miery spochybnil či sa jedná o osobu XXXXX avšak potvrdil, že páchateľ s ktorým sa skutku dopustil, má prezývku XXXXX Pri konfrontácii medzi obvinenými dňa 01.03.2012 obvinený XXXXX jednoznačne konštatoval, že XXXXX nie je osobou, s ktorou by sa bol skutku, ktorý im bol kladený za vinu, dopustil. Jeho spolupáchateľom bola osoba staršia ako XXXXX a aj z výpovede samotného XXXXX vyplynulo, že sa jedná s najväčšou pravdepodobnosťou o osobu XXXXX z XXXXX vo veku 29 rokov.

	Obvinený XXXXX od počiatku popieral spáchanie trestného činu, ktorý mu bol kladený za vinu. Vo svojej výpovedi pripustil, že sa dozvedel, že XXXXX z Heľpy spolu s XXXXX predával rôzne veci medzi ktorými mohli byť aj tie, ktoré obsahuje výrok uznesenia o vznesení obvinenia.

	Z výpovede svedka XXXXX vyplýva, že má vedomosť o tom, že XXXXX predával veci svojho starého otca XXXXX, s čím on súhlasil. Niekoľkokrát bol s XXXXX v XXXXX a odnášali spolu odtiaľ rôzne predmety. 

	Vo svojej svedeckej výpovedi dňa 07.05.2012 XXXXX opätovne  zdôraznil, že skutku, ktorý  mu bol kladený za vinu spoločne s XXXXX v konaní č. ORP-405/OVK-BR-2011 sa s menovaným nedopustil, ale spáchal ho s XXXXX z Heľpy, ktorý má prezývku XXXXX On samotný bol za predmetný skutok už právoplatne odsúdený rozsudkom Okresného súdu Brezno a bol mu vymeraný podmienečný trest odňatia slobody.

	Podľa § 215 ods. 1 písm. c/ Tr. por. prokurátor zastaví trestné stíhanie ak je nepochybné, že skutok nespáchal obvinený. 

	Na základe vykonaného dokazovania v priebehu skráteného vyšetrovania osobitne z výpovede XXXXX či už v procesnom postavení obvineného v konaní č. ORP-405/OVK-BR-2011, alebo v procesnom postavení svedka v konaní č. ORP-79/OVK-BR-2012, z výpovede obvineného XXXXX ako aj z výpovede svedka XXXXX je  v rozsahu potrebnom pre rozhodnutie preukázané, že  predmetného skutku, za ktorý bolo XXXXX vznesené obvinenie  sa menovaný nedopustil.
	
Nakoľko však z vykonaného dokazovania vyplýva, že skutku sa spolu s XXXXX mohla dopustiť iná osoba než obvinený XXXXX, bude predmetom ďalšieho dokazovania ustáliť skutkový stav v takom rozsahu, aby bolo možné zistiť páchateľa uvedeného trestného činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Hronec
prokurátor